Пол Верлен
В затвор

Превод от френски: Гео Милев, 1922

chitanka.info

Небото над покрива вън

        е тъй синьо, тъй мирно;

Дървото над покрива вън

        се люлее неспирно.

Тъй нежно камбанният звън

        се разлива в небето.

И птичка ведно с тихий звън

        плаче вън на дървото.

О, Боже, животът е там

        тъй небрежно спокоен.

Шумът от града долу там

        тръпне тих и нестроен.

— Що сторил си, бледен и сам,

та днес плачеш в нерадост?

Що сторил си, бледен и сам,

ти със своята младост?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.